Държавен вестник, бр. 24, 2000 г., стр. 9

Б Р О Й 24
Д Ъ Р Ж А В Е Н   В Е С Т Н И К
С Т Р .  9
Раздел IV
Отношения на министъра с други държавни
органи
Чл. 13. При осъществяване на правомощия-
та си по чл. 5 министърът:
1. отговаря за дейността си пред Народното
събрание в рамките на процедурата за парла-
ментарен контрол;
2. участва в работата на Министерския съ-
вет и изпълнява неговите решения, както и
разпорежданията на министър-председателя;
3. осъществява контакти и взаимодейства с
другите органи на изпълнителната власт за
провеждане на държавната политика и за съг-
ласувани действия в изпълнение на норматив-
ните актове;
4. поддържа взаимоотношения с неправител-
ствени организации;
5. осъществява контакти и сътрудничи с
държавни органи и с неправителствени органи-
зации на други държави, както и с международ-
ни организации и институции;
6. представя ежегодно в Министерския съ-
вет доклад за дейността на министерството.
Раздел V
Отношения на министъра със средствата
за масово осведомяване
Чл. 14. (1) Министърът формира и провеж-
да информационна стратегия и политика, кои-
то гарантират откритост и достъпност на дей-
ността на ръководената от него администра-
ция, при спазване разпоредбите на Конститу-
цията и законите на страната.
(2) Министърът организира предоставянето
на редовна и изчерпателна информация на ме-
диите с оглед реално отразяване дейността на
министерството.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ
НА РАБОТАТА НА МИНИСТЕРСТВОТО
Раздел I
Общи положения
Чл. 15. (1) Министерството е структурирано
в 7 дирекции и инспекторат.
(2) Общата численост на персонала в орга-
низационните структури и административните
звена на министерството е 136 щатни бройки.
(3) Числеността на отделните организаци-
онни структури и административни звена е по-
сочена в приложението.
Чл. 16. Министърът утвърждава структура-
та на административните звена и щатните раз-
писания по предложение на главния секретар.
Раздел II
Главен секретар
Чл. 17. (1) Главният секретар осъществява
административното ръководство на министер-
ството в изпълнение на законните разпорежда-
ния на министъра.
(2) Главният секретар ръководи, координира и
контролира функционирането на министерството
за точното спазване на нормативните актове.
(3) Главният секретар:
1. създава условия за нормална и ефективна
работа на звената в министерството;
2. контролира и отговаря за работата с доку-
ментите, за съхраняването им и за опазването
на служебната тайна;
3. осъществява контрол по спазването на сро-
ковете за изпълнение на възложените задачи;
4. отговаря за управлението на имотите—
държавна собственост, предоставени на ми-
нистерството;
5. ръководи въвеждането и функциониране-
то на автоматизираните системи в работата на
министерството;
6. изготвя ежегодно доклад за състоянието на
администрацията и го представя на министъра;
7. организира подготовката на проекта на
бюджет на администрацията и алтернативното
финансиране;
8. изпълнява и други задачи, възложени му
от министъра.
(4) При отсъствие на главния секретар него-
вите функции за всеки конкретен случай се из-
пълняват от определен от министъра директор
на дирекция в министерството.
(5) Главният секретар се назначава за срок 5
години.
Раздел III
Инспекторат
Чл. 18. (1) Инспекторатът осигурява изпълне-
нието на контролните функции на министъра при
провеждането на държавната политика в минис-
терството и на дейността на администрацията.
(2) Инспекторатът:
1. извършва цялостни и тематични провер-
ки на министерството и на второстепенните
разпоредители за: правилното и законосъобраз-
но събиране, съхраняване, разходване и отчи-
тане на стоково-материалните ценности; спаз-
ването на нормативните актове и на Закона за
обществените поръчки при извършване на ос-
новни ремонти и ново строителство, както и
при отдаване на дълготрайни активи под наем;
правилното превеждане на предвидени в нор-
мативните актове отчисления;
2. проучва постъпилите жалби на граждани
и организации и контролира изготвянето на
отговорите;
3. контролира спазването на предписания-
та, дадени от компетентните органи при извър-
шени проверки и ревизии;
4. периодично подготвя информации за ре-
зултатите от проверките и за констатираните
нарушения на финансовата дисциплина и пред-
лага мерки за отстраняването им.
Раздел IV
Обща администрация
Чл. 19. Общата администрация е организи-
рана в 2 дирекции:
1. дирекция “Административно-правно об-
служване и стопанска дейност”;